gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5913, del 15-12-2008 (2008/13867)

Assumpte civil 000896/2007. Notificació de la sentència a Maria Cardos Verdejo.
-------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13207


Data del document
:   10-11-2008

Organisme emissor
:   Jutjat de Primera Instància Número 4 de Torrent

Tipus de document
:   Edicte

Descriptors 

:   * sistema judicial

Assumpte civil 000896/2007. Notificació de la sentència a Maria Cardos Verdejo. [2008/13162]  
Judici verbal 000896/2007  
Part demandant: Manuel Puchades Huertas.  
Part demandada: Francisco Cardos Monteagudo, Natalia Verdejo Ruiz i María Cardos Verdejo.  
En el judici a què es fa referència, s'ha dictat la resolució que té el text que literalment és com segueix:  
Atés que se n'ha donat compte i el procurador señor Gómez Martínez ha presentat en data 3 dels corrents l'escrit anterior, uniu-lo a les actuacions que l'han motivat.  
Així mateix, atés el que s'ha manifestat, procediu a notificar la sentència dictada en estes actuacions a la demandada María Cardos Verdejo, per mitjà d'edicte que es va publicar al tauler d'anuncis d'este jutjat i en Diari Oficial de la Comunitat Valenciana.  
La dispositiva de la sentència citada és com segueix:  
Estime la demanda formulada per Manuel Puchades Huertas contra Natalia Verdejo Ruiz, Francisco Cardos Monteagudo i contra María Cardos Verdejo, i els condemne a deixar lliure l'habitatge siti al carrer de Sant Antoni, número 14, porta 10, i es procedirà en cas negatiu al llançament en la data que s'indique, i els condemne a pagar les costes processals.  
Atés que es desconeix el domicili o la residència actual de la part demandada, María Cardos Verdejo, de conformitat amb el que hi ha disposat en els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència a la citada demandada.  
Torrent, 10 de novembre de 2008.- La secretària judicial: Edurne Zubía Zubimendi.
Diari Oficial de la Generalitat Valenciana


Sumari del DOGV 5892, del 13-11-2008 (2008/12286)

Judici divorci contenciós 000459/2007. Notificació de la sentència a Michael Kurt Klose.
----------------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12361


Data del document
:   08-10-2008

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici divorci contenciós 000459/2007. Notificació de la sentència a Michael Kurt Klose. [2008/12528]  
Divorci contenciós 000459/2007  
Demandant: Larysa Viktorovno Zaporoshchenko.  
Procurador: Justo José Cabrera Rovira.  
Demandat: Michael Kurt Klose.  
En el judici a què es fa referència, s'ha dictat la resolució en el sentit següent:  
Sentència  
Dénia, 19 de setembre de 2008  
Alfonso Díez Pina, magistrat jutge del Jutjat de Primera Instància número 4 de Dénia i partit, ha vist estes actuacions civils de divorci número 459/07, a instàncies de Larysa Viktorovna Zaporoshchenko, representada pel procurador senyor Cabrera, contra Michael Kurt Klose. I, atesos els següents  
/.../  
Dispositiva:  
Estime íntegrament la demanda interposada pel procurador senyor Cabrera en representació de Larysa Viktorovna Zaporoshchenko, contra Michael Kurt Klose, i declare la dissolució per divorci del matrimoni celebrat entre tots dos el dia 18 de desembre de 1998 a Xàbia. Tot això, sense fer imposició expressa de costes.  
Notifiqueu esta resolució a les parts i al Ministeri Fiscal. Contra esta es pot posar un recurs d'apel·lació, en el termini de cinc dies, davant d'este Jutjat per a l'Audiència Provincial d'Alacant.  
Una vegada siga ferma la sentència, comuniqueu-ho al Registre Civil corresponent, on conste inscrit el matrimoni dels litigants.  
Atés que es desconeix el domicili o la residència actual de la part demandada, per provisió del 8 d'octubre de 2008, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència de 19 de setembre de 2008 a Michael Kurt Klose.  
Dénia, 8 d'octubre de 2008.- La secretària judicial: Lidiana Anduix Serra.
Diari Oficial de la Generalitat Valenciana


Sumari del DOGV 5780, del 09-06-2008 (2008/6972)

Informació pública del projecte final d'obres d'urbanització de la unitat d'execució de l'àrea ARR-98.
------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6972


Data del document
:   02-06-2008

Organisme emissor
:   Ajuntament d'Alzira

Tipus de document
:   Informació Pública

Descriptors 

:   * Alzira
    * pla d'urbanisme
    * administració local

Informació pública del projecte final d'obres d'urbanització de la unitat d'execució de l'àrea ARR-98. [2008/6972]  
Per Resolució d'Alcaldia número 37 (referència Urbanisme), de data 30 de maig de 2008, s'ha resolt:  
Sotmetre a informació pública, durant el termini d'un mes, el projecte final de les obres d'urbanització de la unitat d'execució de l'àrea ARR-98, presentat per l'entitat Salvador Vila, SL, comptat del dia següent al de la publicació d'este edicte en el Diari Oficial de la Comunitat Valenciana, a fi que durant el període esmentat puguen presentar-se al·legacions.  
L'expedient queda a disposició de qui vulga examinar-lo al Departament d'Urbanisme de l'Ajuntament d'Alzira, telèfon 482 994 600, en horari d'oficina.  
Alzira, 2 de juny de 2008.- L'alcaldessa: Elena Mª Bastidas Bono.
Diari Oficial de la Generalitat Valenciana


Sumari del DOGV 5810, del 21-07-2008 (2008/8912)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de saló de banquets al terme municipal de Sagunt. Exp. DIC-171/2008, Sagunto.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5810

Data del DOGV
:   21-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8912


Data del document
:   08-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Sagunt
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de saló de banquets al terme municipal de Sagunt. Exp. DIC-171/2008, Sagunto. [2008/8912]  
El Sr. Juan Peris Chabbet i un altre han sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de saló de banquets (expedient 171/2008), al terme municipal de Sagunt, ubicada al polígon 31, parcel·les 1 i altres.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari, l'estudi d'integració paisatgística i formular per escrit les observacions que consideren pertinents a les oficines del Servei Territorial d'Ordenació del Territori de la Conselleria de Medi Ambient, Aigua, Urbanisme i Habitatge, edifici Prop del carrer de Gregorio Gea, núm. 27, de València, en horari d'exposició al públic de 9 a 14 hores.   
València, 27 de març de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5702, del 13-02-2008 (2008/1624)

Suspensió de l'atorgament de llicències de parcel·lació i edificació en les illes A, B, C, D i F de la unitat d'execució 14 del Pla General d'Ordenació Urbana de Llíria.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5702

Data del DOGV
:   13-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1624


Data del document
:   07-02-2008

Organisme emissor
:   Ajuntament de Llíria

Tipus de document
:   Informació Pública

Descriptors 

:   * Llíria
    * administració local
    * pla d'urbanisme

Suspensió de l'atorgament de llicències de parcel·lació i edificació en les illes A, B, C, D i F de la unitat d'execució 14 del Pla General d'Ordenació Urbana de Llíria. [2008/1624]  
En el Diari Oficial de la Comunitat Valenciana de 30 de gener de 2008 es va anunciar la informació pública a l'efecte d'al·legacions, per un termini d'un mes a comptar d'esta data, de l'estudi de detall de les illes A, B, C, D i F de la unitat d'execució 14 del Pla General d'Ordenació Urbana de Llíria, promogut per Obradis-Vipa, Unió Temporal d'Empreses, Llei 18/1982, de 26 de maig. Per acord de la Junta de Govern Local de 6 de febrer de 2008, se suspén l'atorgament de llicències de parcel·lació i edificació en les illes esmentades, la qual cosa es fa pública d'acord amb els articles 101 i concordants de la Llei 16/2005, de 30 de desembre, Urbanística Valenciana.  
Contra l'acord de suspensió de llicències, que és definitiu en via administrativa, podrà interposar-se recurs potestatiu de reposició en el termini d'un mes davant la Junta de Govern Local, o bé interposar directament recurs contenciós administratiu davant el Jutjat Contenciós Administratiu de València, en el termini de dos mesos comptadors en ambdós de casos des de la publicació d'este anunci en el Diari Oficial de la Comunitat Valenciana, sense perjudici que se'n puga interposar qualsevol altre recurs que s'estime pertinent.  
Llíria, 7 de febrer de 2008.- La regidora delegada d'Urbanisme: Remedios Mazzolari Tortajada.
Diari Oficial de la Generalitat Valenciana


Sumari del DOGV 5913, del 15-12-2008 (2008/14585)

Notificació en extracte a Luis Palacio Giménez i Mª Teresa Cazorla Giles. Expedient número 610/06.
--------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14293


Data del document
:   18-11-2008

Organisme emissor
:   Conselleria de Benestar Social

Tipus de document
:   Edicte

Notificació en extracte a Luis Palacio Giménez i Mª Teresa Cazorla Giles. Expedient número 610/06. [2008/14160]  
Per no haver-se pogut practicar la notificació personal a la persona interessada de l'acte administratiu que a continuació es relaciona, se'n procedix a la publicació en extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 61 del mateix text legal.  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies des de la publicació d'este anunci en el DOCV, en la seu de la Direcció Territorial de Benestar Social de Castelló, Secció de d'Acolliments, sítia a l'avinguda dels germans Bou, número 81, Castelló, de 9.00 a 14.00 hores.  
Expedient número: 610/06  
Persones interessades: Luis Palacio Giménez i M. Teresa Cazorla Giles  
Últim domicili conegut: avinguda de Vila-real, núm. 18, Castelló  
Resolució de 17 de novembre de 2008, de la Direcció Territorial de Benestar Social de Castelló, en què s'adopta l'acord següent: deixar sense efecte la Resolució de 22 de desembre de 2006, d'esta Direcció Territorial, per la qual es declarava la menor K.U.X.Q. en situació legal de desemparament i s'assumia la tutela per l'entitat publica i arxivar l'expedient de protecció de menors número 610/2006 relatiu a l'esmentada menor per haver sigut traslladat el seu expedient a la Junta d'Andalusia.  
Contra l'esmentada resolució la persona interessada podrà interposar recurs davant la jurisdicció civil, d'acord amb el que s'establix en els articles 779 i 780 de la Llei 1/2000, de 7 de gener de 2000, d'Enjudiciament Civil, i en la disposició addicional tercera del Reglament de Mesures de Protecció Jurídica del Menor en la Comunitat Valenciana, aprovat per Decret 93/2001, de 22 de maig, del Govern Valencià.  
Castelló de la Plana, 18 de novembre de 2008.- El director territorial de Benestar Social: Vicente Tejedo Tormo.
Diari Oficial de la Generalitat Valenciana


Sumari del DOGV 5882, del 30-10-2008 (2008/12335)

Adjudicació número MY08/01286/C741. Servicis de xarxa de dades i telefonia i renovació de la central telefònica de la UPV.
--------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/12470


Data del document
:   17-10-2008

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * xarxa informàtica
    * licitació
    * telecomunicació
    * contracte de serveis
    * telèfon
    * adjudicació de contracte administratiu

Adjudicació número MY08/01154/C741. Servicis de xarxa de dades i telefonia i renovació de la central telefònica de la UPV. [2008/12879]  
Número d'expedient: MY08/01809/C/41. Servicis de xarxa de dades i telefonia i renovació de la central telefònica de la UPV.  
En compliment del que disposa l'article 93 del Text Refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny, es fa pública la següent adjudicació:  
1. Entitat adjudicadora  
a) Organisme: Universitat Politècnica de València  
b) Dependència:   
c) Número d'expedient: MY08/01901/C/41  
2. Objecte del contracte  
a) Tipus de contracte: serveis  
b) Descripció de l'objecte: servicis de xarxa de dades i telefonia i renovació de la central telefònica de la UPV  
c) Lot  
Lot 1: línies intercampus  
Lot 2: Accés a Internet  
Lot 3: línia de fibra obscura per a accés a RedIris  
Lot 4: Telefonia i diverses dades  
Lot 5: Renovació i manteniment de central telefònica  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana, de data 29 d'abril de 2008  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació  
Lot 1: 538.729,50 euros.  
Lot 2: 41.041,50 euros.  
Lot 3: 135.000,00 euros.  
Lot 4: 855.000,00 euros.  
Lot 5: 1.600.000,00 euros.  
5. Adjudicació  
a) Data: 16 d'octubre de 2008  
b) Contractista:  
Lot 1: Cableuropa, SAU.   
Lot 2: Cableuropa, SAU.   
Lot 3: Neo-Sky 2002, SA.   
Lot 4: Telefónica de España, SAU.   
Lot 5: Telefónica de España, SAU.   
c) Nacionalitat:   
Lot 1: Espanya  
Lot 2: Espanya  
Lot 3: Espanya  
Lot 4: Espanya  
Lot 5: Espanya  
d) Import d'adjudicació:  
Lot 1: 382.767,00 euros.  
Lot 2: 28.751,00 euros.  
Lot 3: 73.080,00 euros.  
Lot 4: 621.778,09 euros.  
Lot 5: 1.306.148,19 euros.  
València, 17 d'octubre de 2008.- El rector: Juan Juliá Igual.
Diari Oficial de la Generalitat Valenciana


Sumari del DOGV 5901, del 26-11-2008 (2008/13449)

Acceptació de la delegació de les facultats atribuïdes en matèria de recaptació de tributs i preus públics de l'Ajuntament del Ràfol d'Almúnia.
-----------------------------------------------------------------------------------------------------------------------------------------------

### Dades del document

Número de DOGV
:   5901

Data del DOGV
:   26-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13125


Data del document
:   31-10-2008

Organisme emissor
:   Diputacio d'Alacant. Suma. Gestio Tributària

Tipus de document
:   Acord

Descriptors 

:   * Ràfol d'Almúnia , el
    * administració local
    * competència administrativa
    * delegació de poders

Acceptació de la delegació de les facultats atribuïdes en matèria de recaptació de tributs i preus públics de l'Ajuntament del Ràfol d'Almúnia. [2008/13296]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant el Decret del president de la Diputació Provincial d'Alacant de data 31 d'octubre de 2008, de la delegació efectuada pel Ple de l'Ajuntament del Ràfol d'Almúnia, de data 11 de setembre de 2008, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple Provincial de data 21 de desembre de 1989 (BOP núm. 46, de data 24.02.1990, i DOGV núm. 1261, de data 09.03.1990), en les matèries que a continuació s'assenyalen:  
Recaptació en període voluntari i executiu dels deutes per rebut corresponents als tributs i, si és el cas, preus públics:  
El Ràfol d'Almúnia  
Taxa per utilitzacions privatives o aprofitaments especials per entrades de vehicles a través de voreres o guals permanents i reserva de la via pública per a aparcaments exclusius, càrrega i descàrrega de mercaderies de qualsevol classe.  
La delegació realitzada en favor de la Diputació Provincial d'Alacant pel municipi del Ràfol d'Almúnia tindrà efecte des del dia de la seua acceptació i estarà vigent fins a la finalització del cinqué any, comptador des del següent al de la entrada en vigor; i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
Alacant, 31 d'octubre de 2008.- El president: José Joaquín Ripoll Serrano. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 5735, del 04-04-2008 (2008/3240)

Informació pública de la modificació puntual número 27 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   5735

Data del DOGV
:   04-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3240


Data del document
:   28-02-2008

Organisme emissor
:   Ajuntament de Borriana

Tipus de document
:   Informació Pública

Descriptors 

:   * Borriana
    * pla d'urbanisme
    * administració local

Informació pública de la modificació puntual número 27 del Pla General d'Ordenació Urbana. [2008/3240]  
El Ple de l'Ajuntament, en sessió celebrada el 7 de febrer de 2008, va adoptar l'acord amb la següent part dispositiva:   
«Primer. Sotmetre a informació pública la modificació puntual núm. 27 del Pla General d'Ordenació Urbana, redactada per l'arquitecte municipal, i que té per objecte:  
- Modificar la qualificació urbanística dels terrenys de l'actual Poliesportiu Sant Blai (c/ General Prim i c/ Velázquez), passant d'ús dotacional privat -equipament esportivorecreatiu (privat)SRD\*- a ús residencial EDT.2, l'edificabilitat del qual es destinarà a la construcció de qualsevol classe d'habitatges de protecció pública i d'accés concertat.   
- Modificar la composició volumètrica de les parcel·les privades confrontants, mantenint la mateixa topologia EDT-2 i implantant espais lliures transversals.  
- Preveure una nova regulació del subsòl públic, amb la previsió que a la zona d'EDT-2 s'admet l'ús d'aparcament públic o privat en el subsòl de les zones definides com a espais lliures (SJL).  
La informació pública es farà efectiva mitjançant la publicació d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat. Tindrà un període d'un mes comptador des de la publicació de l'anunci en el Diari Oficial de la Comunitat Valenciana, i durant aquest termini, el document diligenciat i complet estarà dipositat, per a la seua consulta pública en horari de 9 a 14 hores, en la Secció II/ Negociat d'Ordenació del Territori i Urbanisme de l'Ajuntament de Burriana, i s'hi podran presentar les al·legacions, suggeriments i qualssevol altres documents que s'estimen oportuns.  
Així mateix s'assenyala que el present document podrà consultar-se en la pàgina web www.burriana.es.  
Segon. Contra la present resolució, com a acte de tràmit que no posa fi a la via administrativa, no escau interposar cap recurs, sense perjudici que puga exercir-se'n el que s'estime pertinent.»  
Burriana, 28 de febrer de 2008.- L'alcalde accidental (Decret 20.02.2008): Juan Granell Ferre.